Изпълнителна агенция "Морска администрация"

АУ- 1721: Издаване/преиздаване на свидетелства за правоспособност за плаване по вътрешните водни пътища и потвърждения

· Правно основание за предоставянето на административната услуга:
· Наредба № 6 за компетентност на морските лица в Република България – чл. 100, ал. 2;
· Орган по предоставянето на административната услуга:
· Директорите на Дирекция “Речен надзор“ – Русе и Дирекция “Речен надзор“ – Лом;
· Срок за предоставяне на административната услуга: 
· Обикновена услуга в рамките на 30 календарни дни;
· Бърза услуга в рамките на 7 календарни дни;
· Експресна услуга в рамките на 8 часа.
· Срок на действие на документа/индивидуалния административен акт: 
Срока на валидност на издаваните документи е в съответствие с ограниченията следващи от изискването за потвърждаване на здравословната годност на заявителя. Ако спрямо заявителя не са наложени персонални медицински ограничения, следващото изисквано потвърждаване на здравословната годност настъпва, както следва:
· При навършване на 60 годишна възраст;
· От навършване на 60 годишна възраст до навършване на 70 годишна възраст – в срок до 5 години;
· При навършване на 70 годишна възраст;
· След навършване на 70 годишна възраст – в срок до 2 години;
· Свидетелства за квалификация на Европейския съюз за „капитан“, са със срок на валидност до датата на следващото изисквано потвърждаване на здравословната годност на заявителя, но не повече от 13 години;
· Срока на валидност на специалните разрешения по чл.101, ал.1, т.1, т.2, т.3 и т.5 от Наредба № 6 се вписват в свидетелството за квалификация на Европейския съюз за „капитан“ и са със срока на валидност на свидетелството;
· Свидетелствата за квалификация на Европейския съюз за „член на палубна команда“ се вписват в моряшката служебна книжка и са със срок на валидност до датата на следващото изисквано потвърждаване на здравословната годност на заявителя;
· Други свидетелства за квалификация свързани с вътрешното корабоплаване, са със срок на валидност до датата на следващото изисквано потвърждаване на здравословната годност на заявителя;
· Срок на валидност на издаваните документи, спрямо които здравословната годност на заявителя не оказва влияние:
· Свидетелства за квалификация на Европейския съюз за специфични операции по чл.100, ал.1, т2, буква „б“ от Наредба № 6 - срок на валидност до 5 години.
· Орган, осъществяващ контрол върху дейността на органа по предоставянето на услугата: 
· Изпълнителен директор на ИА „Морска администрация“
· Електронен адрес, на който се предоставя административната услуга:
· https://egov.bg/wps/portal/egov/dostavchitsi%20na%20uslugi/izpalnitelni%20agentsii/uslugi-145/1721?cP=2  
· [bookmark: _GoBack]Електронен адрес за предложения:
· bma@marad.bg 

· Административни звена, в които се подават документите и се получават издадените документи:
Центровете за административно обслужване в дирекции “Морска администрация” – Бургас, Варна, дирекция “Речен надзор – Русе, Лом” и дирекция „МНРК” - София.
· гр. Русе, п.к. 7000, ул. „Пристанищна“ № 20, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: hm_rs@marad.bg;
· гр. Лом, п.к. 3600, „Дунавски парк“ № 3, тел. 0700 10 145.  Стандартно работно време, с непрекъснат режим на работа: понеделник-петък от 09:00 до 17:30, email: hm_lоm@marad.bg
· гр. София, п.к. 1000, ул. „Дякон Игнатий“ № 9, тел. 0700 10 145. Стандартно работно време, с непрекъснат режим на работа:  понеделник-петък от 09:00 до 17:30, email: bma@marad.bg;
· гр. Варна, п.к. 9000, бул. „Приморски“ № 5, тел. 0700 10 145 Стандартно работно време, с непрекъснат режим на работа: понеделник-петък от 09:00 до 17:30, email: hm_vn@marad.bg;
· гр. Бургас, п.к. 8000, ул. „Княз Ал. Батенберг“ № 3, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: hm_bs@marad.bg;
⁕          Обаждането по телефон се таксува съгласно личния Ви тарифен план.

· Необходими условия за предоставяне на административната услуга:
· Навършени 18 години, или възраст определена в изискването за придобиване на съответната правоспособност;
· Здравословно годни за работа на кораб;
· Завършено одобрено образование или завършен одобрен курс;
· Притежаващи необходимия плавателен стаж, когато се изисква такъв;
· Успешно положен изпит, когато се изисква такъв.
· Необходими документи, за заявяване на административната услуга:
· Заявление по образец;
· Диплома за завършено одобрено образование, (за издаване на първа правоспособност или при промяна вида на образованието);
· Фотокопие на свидетелство за специална и допълнителна подготовка за работа на кораби плаващи по ВВПЕ (когато се изисква и не е издадено от ИАМА);
· Свидетелство за медицинска годност от одобрено транспортно медицинско заведение, съответстващо на изискванията на Наредба № Н‑11 за определяне на изискванията за здравословна годност на морските лица в Република България;
· Предходно издадена моряшка служебна книжка (за вписване на придобита или продължаваща квалификация, прекратяване валидността на предходно издадената моряшка служебна книжка и ако е необходимо удостоверяване на плавателен стаж);
· Снимка 1 бр. – съгласно изискванията на ЗБЛД;
· Документ за платена такса по Тарифа № 5 на МТС.

· Подайте необходимите документи лично, чрез упълномощено лице (с нотариално заверено пълномощно), по куриер или електронен път, при спазване на изискванията на Наредбата за общите изисквания към информационните системи, регистрите и електронните административни услуги.
· Начин на получаване на резултата от услугата:
· В центъра за административно обслужване.
· Друго административно звено, ако изрично е посочено в заявлението.
· На посочен от заявителя на услугата адрес чрез лицензиран пощенски оператор.
Цената за пощенската услуга се заплаща от заявителя при доставяне на пратката.
Когато заявителя желае резултата от административната услуга да му бъде изпратен на адрес в чужбина следва да заплати пощенските разходи при заявяване на услугата.
· Такса за административната услуга: Заплащането на таксите е по банков път или на ПОС терминал на центъра за административно обслужване, съгласно Тарифа № 5 на МТС по чл. 79 (1) т. 1 и чл. 83, както следва:
1. За издаване на свидетелства за правоспособност, за заемане длъжност на кораби превозващи стоки и пътници по вътрешните водни пътища на Европа.
· За обикновена услуга в рамките на 30 календарни дни - 12,79 евро.
· За бърза услуга в рамките на 7 календарни дни - 23,01 евро.
2. За издаване на потвърждение на свидетелство за правоспособност, за заемане длъжност на кораби превозващи стоки и пътници по вътрешните водни пътища на Европа.
· За обикновена услуга в рамките на 30 календарни дни – 5,11 евро
· За бърза услуга в рамките на 7 календарни дни – 10,23 евро
· За експресна услуга в рамките на 8 часа – 15,34 евро

Пояснение за такса/цена: В таксата за услугата е включена и стойността на ценната книга по чл. 83 в размер на 3,58  евро.



Забележка: 
· При заявяване на услугата представените оригинални документи се сканират и връщат на заявителя.
· При подаване на документите кандидатът трябва да удостовери самоличността си с валиден документ за самоличност.

